สวัสดีค่ะ จะสอบถามค่ะ ว่าแฟนของหนูอาการดังกล่าวเป็นโรคอะไรรึป่าวค่ะ แฟนหนูอายุ 20 ค่ะ เป็นภูมิแพ้ด้วยคะ 1. มีอาการแน่นหน้าอกหลังกินอาหาร 2. มือเท้าเงื่อออก เวลาแน่นหน้าอก 3. รับประทานอะไรนิดหน่อยก็แน่นหน้าอก 4. ปกติเป็นคนหงุดหงิดง่าย ชอบคิดมากเคลียดมาก 5. บางครั้งแน่นหน้าอกจนหายใจไม่ออก 6 .ไม่ได้มีอาการแสบหน้าอกเหมือนกรดไหลย้อน หามาหลาย รพ . แต่ยังไม่พบสาเหตุค่ะ อยากจะทราบว่าเป็นโรคหัวใจรึโรคอะไรรึป่าวค่ะ
สวัสดีค่ะ อาการแน่นหน้าอก เหงื่อออก หายใจไม่อออกหรือหายใจไม่อิ่ม อาจเกิดได้จาก1. อาการของโรคกรดไหลย้อนอาการคือปวดแสบลิ้นปี่ หรือแสบร้อนกลางอก จุกแน่นหน้าอก โดยเฉพาะหลังทานอาหาร และทำให้รู้สึกหายไม่อิ่ม หายใจไม่ออกได้นอกจากนี้ อาจมีอาการมีรสเปรี้ยวหรือขมในคอ เรอบ่อย คลื่นไส้หลังทานอาหาร เจ็บคอ รู้สึกระคายเคืองตลอดเวลา2. ภาวะอ้วน เนื่องจากน้ำหนักตัวที่มากเกินไป ทำให้กล้ามเนื้อที่ใช้หายใจทำงานหนักขึ้น3.โรคหอบหืดกำเริบ นอกจากอาการแน่นหน้าอก หายใจไม่ออก หายใจลำบากมักจะมีเสียงหายใจมีเสียงดังวี๊ดๆ ร่วมด้วย4. โรคภูมิแพ้ หรือปฏิกิริยาแพ้ต่อสารอย่างรุนแรง ทำให้หลอดลมหดตัวแคบลงได้ ทำให้มีอาการแน่นหน้าอก หายใจไม่ออก อาการที่จะพบร่วมด้วย เช่น มีผื่นคัน ผิวหนังบวมแดง เป็นต้น5.หลอดเลือดหัวใจตีบ กล้ามเนื้อหัวใจขาดเลือดเฉียบพลัน แต่พบได้น้อยมากในคนอายุน้อย อาการจะเกิดขึ้นแบบฉับพลันทันทีในขณะที่ออกแรงทำงาน เช่น ออกกำลังกาย ใช้แรงทำงานหนัก เป็นต้น และอาการจะค่อยๆ ดีขึ้นเมื่อได้พัก เป็นต้น ดังนั้นหากเกิดอาการเฉพาะหลังทานอาหารก็ไม่น่าเกิดจากโรคหัวใจค่ะ6. โรคเครียด วิตกกังวล โรคตื่นตระหนกหากอาการเกิดขึ้นเฉพาะหลังทานอาหาร ให้ลองทานอาหารครั้งละน้อย ทานอาหารช้าๆ ไม่ดื่มน้ำพร้อมอาหารหรือหลังอาหารทันที ให้จิบเพียงแต่เล็กน้อย ไม่ทานอาหารรสจัด หลีกเลี่ยงอาหารมันต่างๆ เช่น อาหารทอด อาหารผัดที่มีน้ำมันมาก งดเครื่องดื่มที่มีคาเฟอีนและแอลกอฮอล์ทุกชนิด หลังทานอาหารไม่ควรนอนราบทันที หาเวลาออกกำลังกายบ้าง หากอาการยังไม่ดีขึ้น อาจลองไปตรวจเพิ่มค่ะ